כומתות בצה"ל

ממוזער
**כומתות צה"ל** הן הכומתות הרשמיות של צה"ל. בתחילת שנות החמישים החלו חיילי צה"ל לחבוש ולשאת כומתות במספר צבעים מצומצם. במרוצת השנים הצבעים של הכומתות החלו להתפתח וכיום יש שבעה עשר צבעים שונים לכומתות צה"ל.

הכומתות עשויות מצמר, נישאות מתחת לכותפת  שמאל של הבגד העליון במדים ונחבשות בטקסים ובמסדרים. החיילים חייבים תמיד לשאת עליהם כומתה (או במדי ב' – כובע) ורשאים לחבוש את הכומתה על ראשם כרצונם. על הכומתה נענד תג כובע בהתאם לשיוך החיילי.

## היסטוריה
[שמאל|200px|ממוזער|מדי החילות בשנת 1949. איש [חיל הים חובש "כובע פופאי" ואיש חילות היבשה חובש כובע היטלמאכר]]
כובע היטלמאכר היה הכובע הרשמי של צה"ל בשנותיו הראשונות.
הכומתות הראשונות בצה"ל עוצבו בדגם הצבא הבריטי, אבל הוחלפו במהרה בכומתות סרוגות. חבישת הכומתות הייתה חובה על מדי א' (מדים שאינם מדי עבודה). הרמטכ"ל דוד אלעזר ביטל את החובה לחבוש כומתה והתיר לשאת אותה תחת הכותפת. הרמטכ"ל רפאל איתן החזיר את החובה לחבוש את הכומתה כסמל למשמעת. הרמטכ"ל דן שומרון החזיר את ההיתר לשאת את הכומתה תחת הכותפת בעקבות "הקצאת אמצעים כספיים וכוח אדם רב שלא לצורך" באכיפת משמעת הכומתה. כיום בבית הספר לקצינים של צה"ל (בה"ד 1) ובבית הספר לטיסה בחצרים מחויבת חבישת כומתה. החובה לחבוש כומתה נהוגה גם במספר בסיסים אחרים של צה"ל. הנוהל היה נהוג גם בעיר הבה"דים עד לשנת ה'תשפ"ד, אך בוטל בתחילתה, וכיום רק חיילי המשטרה הצבאית וצוערי קורס קצינים מחויבים לחבוש כומתה.

בתחילת שנות החמישים הונהגו כומתות כחלק ממדי צה"ל. בתחילה היו הכומתות במספר צבעים מצומצם, כאשר רוב החיילים חבשו כומתות בצבע ירוק זית וחיילים בתפקידים מיוחדים חבשו כומתות בצבעים אחרים:
* **אפור** – לחיל האוויר
* **שחור** – לחיל השריון, חיל התותחנים והסיירות
* **אדום** – לחטיבת הצנחנים

במהלך השנים התפתח צה"ל ונוצרו בו תפקידים מיוחדים נוספים. בעקבות כך, מאמצע שנות השבעים החל צה"ל להנהיג בהדרגה כומתות בצבעים נוספים המבטאות הערכה לתפקידים אלה ובונות תחושת גאוות יחידה אצל החובשים אותן.

ממוזער|חיילות צה"ל צועדות במצעד עם כומתות נשים לכבוד חגיגות ה-30 למדינת ישראל, 1978
עד לשנות ה-2000 חבשו הנשים בצה"ל כובע גריסון, כומתה שונה בצורתה מכומתת הגברים. כיום, חובשות הנשים כומתות זהות לאלו של הגברים.

עד לשנת 2006, כל הכומתות בצה"ל היו בעלות צבעים אחידים. משום שרוב צבעי הבסיס לסוגיהם כבר היו בשימוש הוחלט להעניק לחטיבת כפיר כומתה בצבעי ירוק-חום מנומר (בדומה לצבעי הסוואה) ולאחר מכן הוענקה גם כומתה מנומרת בצבעי צהוב-חום לחיל הגנת הגבולות.

ביום הגיוס מקבלים החיילים כומתה בצבע ירוק זית והם חובשים אותה בזמן הטירונות ולאחריה מקבלים כומתה בהתאם לתפקידים. לוחמים מקבלים את הכומתה הייחודית לחייל או לחטיבה שלהם בתום מסע הכומתה. חיילים שלא שייכים לתפקידים בעלי כומתה ייחודית ממשיכים לחבוש את הכומתה בצבע ירוק זית.

## צבעי הכומתות ושיוכן

## גלריה

קובץ:Flickr - Israel Defense Forces - IDF Soldiers at the Western Wall.jpg|לוחמי חטיבות חיל הרגלים בשירות סדיר, חבושים בכומתות צבעוניות המעידות על השיוך החטיבתי
קובץ:IDF women officers 1950.jpg|4 קצינות בשנת 1950 עם כומתות ותגי כובע של תותחנים, חיל האוויר, חיל הים וצה"ל
קובץ:Frank Sinatra watching 1962 Israel Independence Day parade in Tel Aviv.jpg|קצינות צה"ל החובשות מגוון כומתות גריסון, בהתאם לשיוכן החילי במצעד יום העצמאות, 1962, בתל אביב


קובץ:Female tank operator in Israeli Border Defense Force.png|כומתה של חיל הגנת הגבולות עם סיכת חיל השריון. רקע כחול מתחת לסיכת כומתה של צוער בהשלמה חיילית.
קובץ:IAF Flight Course cadet.jpg|פס לבן לאורך שולי הכומתה ורקע לבן מתחת לסיכת כומתה של צוער בקורס טיס.
קובץ:Israel Navy Naval Cadet.png|פס לבן לאורך שולי הכומתה ורקע לבן מתחת לסיכת כומתה של צוער בקורס חובלים.


## כובעי שרד
מלבד הכומתות, ישנם כובעים המשמשים קצינים ונגדים במהלך טקסים ואירועים שונים.

באפריל 1953 הורה המטה הכללי שקצינים יחבשו כובע שרד עם מצחייה מפלסטיק. לקציני היבשה הוענק כובע חום ואילו לקציני חיל האוויר – שחור, שהוחלף אחר כך בכחול. הכובעים, בדומה לכומתות, נחבשים כאשר סיכת החיל מוצבת בחזית.

## סדרת בולי לצה"ל בהצדעה
ממוזער|גיליון הבולים
ב־9 באפריל 2018, לרגל חגיגות שנת ה-70 למדינת ישראל ולצה"ל הנפיק השירות הבולאי סדרת בולים "לצה"ל בהצדעה" בנושא כומתות צה"ל. הסדרה, שכוללת 16 בולים, עוצבה על ידי אסנת אשל. ערכו הנקוב של בול בסדרה הוא 2.50 ש"ח. הסדרה הונפקה בצורה של גיליון מיוחד, כדי להדגיש כי .

בכל בול מופיעה תמונה של כומתה בצבע שונה ומצוין הגוף העיקרי (אגף, חיל או חטיבה) הנושאים את הכומתה. תג הכובע של הגוף הנושא את הכומתה הודפס ברקע בצבע הכומתה יחד עם דמות חייל או חיילת מצדיעים. על שובל הבול מוצג המוטו של הגוף הצה"לי וגם תג הכובע, שוב.

בארבע פינות גיליון הבולים מופיעות סיכות מ"מ, ובמרכזו הכיתוב "לצה"ל בהצדעה", והמספר 70 משולב בסמל צה"ל, על רקע אלמנטים צבאיים.

## ראו גם
* כומתה

## קישורים חיצוניים

* 
* 
* 
*

## הערות שוליים

קטגוריה:מדי צה"ל